Linford Christie
Store norske leksikon,Sport og spill,Friidrett,Løp
Linford Christie er en britisk tidligere friidrettsutøver som spesialiserte seg på sprint. Han ble olympisk mester på 100 meter i 1992 og verdensmester i 1993. Han er den eneste som har vunnet gull på 100 meter i OL, VM, EM og Samveldelekene.
Han ble olympisk mester på 100 meter i Barcelona 1992, verdensmester i Stuttgart 1993 og europamester i 1986, 1990 og 1994. Han har også OL-sølv i Seoul 1988. Christie tok VM-bronse i Roma 1987 og fjerdeplass i VM Tokyo 1991. Han tok EM-bronse i 1990 og fjerdeplass i OL 1988 på 200 meter.Innendørs vant han EM på 200 meter i 1986 og på 60 meter i 1988 og 1990. Han tok også VM-sølv på 60 og 200 meter i 1991. Han holdt fra 1993–2004 europarekorden på 100 meter med 9,87. Christie sin tid på 100 meter står fortsatt som britisk rekord. Personlig rekord på 200 meter er 20,09.Karrieren til Christie var preget av at han ble tatt i bruk av forbudte dopingmidler to ganger. Christie ble frifunnet i det første tilfellet, da ble det funnet spor av efedrin. Den andre gangen han ble tatt, gjaldt det nandrolon. Utmerkelser Offiser av den britiske imperieordenen. Bislett-medaljen.